open-index/open-wikipedia-markdown huggingface dataset:
సెయింట్ పాల్

**అపోస్తలుడైన పౌలు** (Latin: *Paulus*; Greek: Παῦλος, romanized: *Paulos*; Coptic: c. 5 – c. 64 or 67), పరిశుద్ధుడైన పౌలుగా కూడా ప్రసిద్ధి చెందిన, యూదు పేరైన తార్సు వాడైన సౌలుగా (Hebrew: שאול התרסי‎, romanized: *Sha'ūl ha-Tarsī*; Greek: Σαῦλος Ταρσεύς, romanized: *Saũlos Tarseús*)  కూడా పిలువబడిన ఒక అపోస్తలుడు (12 మంది క్రీస్తు శిష్యులలో ఒకడు కాకపోయినప్పటికిని).
 

అపోస్తలుల యుగములో ప్రముఖుడుగా
. పరిగణించబడియున్న ఈయన క్రీస్తు సువార్తను మొదటి శతాబ్దములో విరివిగా ప్రకటించి, సా.శ. (AD) 30 - 50 మధ్యలో చిన్న ఆసియా ఐరోపాలలో అనేక క్రైస్తవ సంఘములను స్థాపించాడు. యూదునిగా, రోమా పౌరసత్వము కలిగి ఉండుట అను విశిష్ట అర్హతలను ఆధారము చేసుకొని యూదులు, రోమా పౌరుల మధ్యలో విస్తృతమైన పరిచర్య చేసాడు. బైబిల్ లోని  నూతన నిబంధనలోని అపోస్తలుల కార్యములు (8,9 అధ్యాయములు) అను పుస్తకములో ప్రస్తావించబడిన రీతిగా,  పౌలుకు క్రీస్తు దర్శనము  కలుగక ముందు (తన హృదయపు మార్పునకు ముందు) యెరుషలేములో  ఇంటింట జొచ్చి, క్రీస్తు శిష్యులైన పురుషులను స్త్రీలను ఈడ్చుకొని పోయి, చెరసాలలో వేయించి సంఘమును పాడు చేయుచుండెను. దమస్కులోని క్రీస్తు శిష్యులను బంధించి యెరూషలేమునకు తీసికొని వచ్చుటకు యెరూషలేము నుండి దమస్కుకు  వెళ్ళుచున్న మార్గములో క్రీస్తు ఒక గొప్ప వెలుగులో అతనికి ప్రత్యక్షమయ్యెను. పౌలు తన చూపు కోల్పోయి, తిరిగి 3 రోజుల తర్వాత అననీయ అను క్రీస్తు శిష్యుడు ప్రార్ధింపగా దృష్టి పొందెను. అటు తర్వాత పౌలు నజరేయుడైన యేసే యూదులు ఎదురుచూస్తున్న మెస్సీయా అనియు ఆయన దేవుని కుమారుడనియు ప్రకటించుట మొదలు పెట్టెను. **'అపోస్తలుల కార్యములు'<nowiki/>** పుస్తకములో ఇoచుమించు అర్ధభాగము పౌల యొక్క జీవితమును, ఆయన పరిచర్యను గూర్చి వ్రాయబడెను.

బైబిల్ లోని  నూతన నిబంధనలోని 27 పుస్తకములలో 13 పుస్తకములు పౌలు గారిచే వ్రాయబడినవిగా క్రైస్తవ పండితులు గుర్తించారు. అందులో 7 పత్రికలు పౌలు రచనలుగా అందరు క్రైస్తవ పండితులు అంగీకరించగా, మిగిలిన 6 పత్రికలను గూర్చి క్రైస్తవ పండితులలో భిన్న అభిప్రాయాలు ఉన్నప్పటికిని  అధికులు మాత్రము పౌలు రచనలుగానే గుర్తించారు. కొంతమంది క్రైస్తవ పండితులు ఈ 6 పత్రికలు పౌలు గారి పేరు మీద ఆయన యొక్క పూర్వ ప్రతులను ఉపయోగించి ఆయన అనుచరులు వ్రాసినవిగా విశ్వసిస్తారు. మరి కొంతమంది పండితులు అవి పూర్తిగా వేరే తెలియని రచయిత రాసినవి అని అంటారు. కానీ, ఆ వాదనలు చాల సమస్యలు  సృష్టించినవి.. పౌలు యొక్క రచనగా హెబ్రీయులకు  వ్రాసిన పత్రికలో ఎక్కడా ప్రస్తావించబడకపోవుట వలన, స్పష్టమైన సమాచారము లేకపోవుట వలన 2వ, 3వ శతాబ్దములలో ఇది పౌలు పత్రికగా గుర్తించబడనప్పటికిని, 5 నుండి 16 వ శతాబ్దము వరకు ఈ పత్రిక పౌలు 14వ రచనగానే అధికులు విశ్వసించారు.  కానీ అప్పటి నుండి ఇప్పటివరకు క్రైస్తవ పండితులు మాత్రము ఇది గుర్తు తెలియని రచయితచే వ్రాయబడిన పత్రికగానే పరిగణించుచున్నారు .

ఈ రోజుల్లో, పశ్చిమ ప్రొటెస్టెంట్ & లాటిన్ సంప్రదాయాల, తూర్పు ఆర్థొడాక్ష్ & ఈస్ట్రన్ కాథొలిక్ సంప్రదాయాల వేదాంత విద్య, ఆరాధన, కాపరి యొక్క జీవితములలో పౌలు గారి యొక్క పత్రికలు కీలక భూమిక పోషిస్తున్నాయి.   క్రైస్తవ విశ్వాసమును వ్యాప్తి చేయుచున్నటువంటి అపోస్తలులు, మిషనరీల మధ్యలో పరివ్యాప్తి చెందినటువంటి క్రైస్తవ అలోచనా ధోరణి, ఆచరణాత్మకమైన వ్యక్తిత్వము పౌలు గారి బోధనల ప్రభావమే.  మార్టిన్ లూధర్ యొక్క పౌలు రచనల వ్యాఖ్యానము, లూధర్ సిద్ధాంతము అయిన *sola fide*ను ప్రభావితము చేసింది.  

## మూలాలు

## వెలుపలి లంకెలు

వర్గం:క్రైస్తవ మతము
కల్లనై డ్యామ్

**కల్లనై డ్యామ్** (**Kallanai Dam**, **గ్రాండ్ ఆనకట్ట** - **Grand Anicut**) అనేది ఒక పురాతన ఆనకట్ట, ఇది దక్షిణ భారతదేశములోని తమిళనాడు రాష్ట్రంలో తంజావూర్ జిల్లాలో కావేరి నదిపై (ప్రవహించే నీరులో) నిర్మించబడింది. తిరుచిరాపల్లి నుండి 15 కిలోమీటర్ల దూరంలో ఉన్న ఈ ఆనకట్ట వాస్తవంగా మొదట సా.శ. రెండవ శతాబ్ద కాలంలో చోళ రాజు కరికాళన్ 1st శతాబ్దం AD, ఇది ఇప్పటికీ ఉపయోగంలో ఉన్న ప్రపంచంలోని అతి పురాతన నీటి-మళ్లింపు లేదా నీటి నియంత్రపు నిర్మాణాల్లో ఒకటిగా పరిగణించబడుతుంది.

## చరిత్ర
ఈ డ్యామ్ వాస్తవానికి 1st శతాబ్దం AD లో కరికాల చోళునిచే నిర్మించబడింది. ఈ డ్యామ్‌ ఆలోచనతో నది నీటిని డెల్టా జిల్లాలకు మళ్లించడం ద్వారా నీటి పారుదల పెరిగి ఈ ప్రాంతం సస్యశ్యామలం అయింది. ఈ డ్యామ్ 19 వ శతాబ్దంలో బ్రిటిష్ వారిచే తిరిగి రూపకల్పన చేయబడింది.

## మూలాలు

వర్గం:తమిళనాడులోని ఆనకట్టలు
బి.వసంత

**బి.వసంత** నాలుగు దశాబ్దాల పాటు శ్రోతలను అలరించిన సినిమా నేపథ్య గాయని.

## జీవిత విశేషాలు
### బాల్యం, విద్యాభ్యాసం
బొడ్డుపల్లి బాలవసంత గుంటూరులో 1944, మార్చి 29న జన్మించింది. ఈమె తల్లిదండ్రుల పేర్లు బొడ్డుపల్లి రవీంద్రనాథ్, దుర్గ. ఈమె తండ్రి మంచి నటుడు. పలు నాటకాలలో నటించాడు. భలే పెళ్లి, తారుమారు అనే సినిమాలలో హీరోగా నటించాడు. ఇతడు మంచి ఫొటోగ్రాఫర్ కూడా. ఈమె తల్లి దుర్గ మంచి సంగీత విద్వాంసురాలు. వీణ బాగా వాయించేది. తల్లి దండ్రుల ప్రభావంతో వసంత సంగీతం పట్ల మక్కువ పెంచుకుంది. మహావాది వెంకటప్పయ్య, రాఘవేంద్రరావుల దగ్గర శాస్త్రీయ సంగీతం నేర్చుకుంది. వినోద్ ఆర్కెస్ట్రాలో చేరి అనేక సినిమా పాటల కచేరీలు చేసింది. ఈమె బి.ఎస్‌సి వరకు చదువుకుంది. తండ్రి ప్రోత్సాహంతో చలనచిత్ర రంగంలో అడుగు పెట్టింది. 

### కుటుంబం
ఈమె భర్త దోర్బల సుధాకర్ హైదరాబాదు సెక్రెటేరియట్‌లో పనిచేశాడు. వీరికి ఇద్దరు అమ్మాయిలు, ఒక అబ్బాయి పుట్టారు. పెద్ద కుమార్తె పేరు సురేఖ. రెండవ కుమార్తె సుచిత్ర. కుమారుడు శరత్.

## సినిమా రంగం
ఈమె 1961లో వాగ్దానం చిత్రంలో తొలిసారిగా పాడింది. తరువాత తెలుగుతో పాటు తమిళ, మలయాళ, హిందీ, కన్నడ చిత్రాలలో సుమారు 3000కు పైగా పాటలను పాడింది. పెండ్యాల నాగేశ్వరరావు, సాలూరు రాజేశ్వరరావు, కె.వి.మహదేవన్, చెళ్ళపిళ్ళ సత్యం, కె.చక్రవర్తి మొదలైన సంగీత దర్శకుల సారథ్యంలో ఘంటసాల వెంకటేశ్వరరావు, ఎస్.పి.బాలసుబ్రహ్మణ్యం, పిఠాపురం నాగేశ్వరరావు, పి.బి.శ్రీనివాస్, పి.సుశీల మొదలైన ప్రఖ్యాత గాయకులతో కలిసి అనేక పాటలు పాడింది. ఈమె అన్ని రకాల పాటలు పాడినా చిన్నపిల్లల పాటలే ఈమెకు మంచి పేరు తెచ్చిపెట్టాయి. ఈమె రాజనర్తకియ రహస్య అనే కన్నడ సినిమా, మంచికి స్థానం లేదు అనే తెలుగు సినిమాకు సంగీత దర్శకత్వం వహించింది.
### తెలుగు సినిమా పాటల జాబితా
ఈమె పాడిన తెలుగు సినిమా పాటల పాక్షిక జాబితా:

## ఇతర విశేషాలు
ఈమె పాడిన ప్రైవేటు పాటలు అనేకం కేసెట్లుగా విడుదలయ్యాయి. కొన్ని కేసెట్లకు ఈమె స్వరకల్పన చేసింది. హెచ్.ఎం.వి. సంస్థ కోసం *క్రీస్తుగానసుధ*, *క్రీస్తు గానం*, *ఆరాధన*, *జీవాహారం* మొదలైన క్రైస్తవ గీతాల ఆల్బమ్స్, సంగీత సంస్థ కోసం జానపద గేయాల ఆల్బమ్‌ రూపొందించింది. సినిమాల్లో పనిచేస్తూనే బయట అనేక వందల కచేరీలు ఇచ్చింది. అమెరికా, కెనడా, బ్రిటన్ వంటి విదేశాలను అనేక సార్లు పర్యటించి సంగీత కచేరీలు చేసింది.

## మూలాలు

వర్గం:1944 జననాలు
వర్గం:నేపథ్యగాయకులు
వర్గం:సినిమా సంగీత దర్శకులు
వర్గం:మహిళా గాయకులు
నీలకంఠ

**నీలకంఠ** ఒక ప్రముఖ సినీ దర్శకుడు. షో అనే సినిమాకు గాను జాతీయ పురస్కారాన్ని అందుకున్నాడు.  విరోధి అనే సినిమాకు నంది పురస్కారం లభించింది. మిస్సమ్మ, మిస్టర్ మేధావి, నందనవనం 120 కి.మీ ఆయన దర్శకత్వం వహించిన సినిమాలు.

## జీవితం
నీలకంఠ స్వస్థలం కడప. తండ్రి నీటిపారుదల శాఖలో ఇంజనీరుగా పనిచేసేవాడు. బడిలో ఉండగానే మార్గరెట్ అనే ఉపాధ్యాయురాలు స్ఫూర్తితో తరగతి పుస్తకాలు కాకుండా వేరే పుస్తకాలు చదవడం కూడా అలవాటైంది. అలా హాస్యకరమైన (కామిక్) పుస్తకాలు చదవడం అలవాటైంది. ఇనిబ్ బ్లెటెన్ అనే రచయిత వయసు వారీగా పుస్తకాలు ఉంటే వాటిని వరసగా చదివేశాడు. తర్వాత నేరము , ఉత్కంఠ కథలు, నవలలు చదవడం మొదలు పెట్టాడు. నెమ్మదిగా సినిమాలు చూడటం ప్రారంభమైంది.

విజయవాడలోని లయోలా పబ్లిక్ స్కూల్, ఆంధ్రా లయోలా కళాశాలలో చదువుకున్నాడు. నీలకంఠ అన్నయ్యకు చిత్రలేఖనం హాబీ. ఇద్దరూ కలిసి సినిమాలి చూసేవాళ్ళు. అతను నీలకంఠతో దర్శకుల గురించి మాట్లాడేవాడు. అలా పాఠశాల రోజులనుంచే సినిమా దర్శకత్వం పట్ల శ్రద్ధ ఆయన డిగ్రీ పూర్తి కాగానే చెన్నై వైపు నడిపించింది. పద్దెనిదో ఏటనే భారత్ పాక్ నేపథ్యంలో ఒక కథ రాశాడు. అది స్నేహితులు చదివి మెచ్చుకున్నారు. తనకు సినిమా వృత్తి అయితే బాగా సరిపోతుందనుకున్నాడు. కె. బాలచందర్ స్ఫూర్తితో దర్శకుడు కావాలనుకున్నాడు.

## కెరీర్
సినీ రంగంలోకి ప్రవేశించిన తర్వాత వల్లభనేని జనార్ధన్ దగ్గర కొన్ని సినిమాలకు సహాయకుడిగా పని చేశాడు. కృష్ణ హీరోగా భారతీరాజా దర్శకత్వంలో జమదగ్ని అనే సినిమాను మరికొంతమందితో కలిసి నిర్మించాడు. కానీ అది ప్రేక్షకులను పెద్దగా ఆకట్టుకోలేదు. తర్వాత రేవతి కథానాయికగా తమిళంలో *ప్రియాంక* అనే సినిమాకు దర్శకత్వం వహించాడు. ఇది హిందీ సినిమా *దామిని*కి పునర్నిర్మాణం. ఈ సినిమాకు రేవతికి ఉత్తమ నటిగా ఫిలిం ఫేర్ పురస్కారం లభించింది. ఈ సినిమా తర్వాత చాలా సినిమాలకు రీమేక్ చేయమంటూ అవకాశాలు వచ్చాయి కానీ రీమేక్ దర్శకుడనిపించుకోవడం ఇష్టం లేక వాటన్నింటినీ వదులుకున్నాడు. అలా మళ్ళీ అవకాశం కోసం ఏడేళ్ళు ఎదురు చూడాల్సి వచ్చింది.

తెలుగులో సొంతంగా కథతో ప్రయోగం చేయాలనుకున్నాడు. పరమహంస యోగానంద రాసిన ఒక యోగి ఆత్మకథ అనే పుస్తకం చదివి దాని స్ఫూర్తితో కేవలం రెండే పాత్రలతో ఒక కథ తయారు చేసుకున్నాడు. ఆ కథను అప్పటికే ఓ చిన్న సినిమా నిర్మించాలని ప్రయత్నిస్తున్న నటుడు కృష్ణ కుమార్తె మంజులకు వివరించాడు. ఆమెకు ఐడియా నచ్చి నిర్మించడానికి ఒప్పుకుంది. అలా తయారైందే షో సినిమా. 

## సినిమాలు

## పురస్కారాలు

; జాతీయ చలన చిత్ర పురస్కారాలు

* తెలుగులో ఉత్తమ జాతీయ చలన చిత్రం – 2002 – *షో*
* ఉత్తమ స్క్రీన్‌ప్లే కి గాను జాతీయ  పురస్కారం– 2002 – *షో*

; నందీ పురస్కారాలు

* ఉత్తమ స్క్రీన్‌ప్లే రైటర్‌కి గాను నందీ పురస్కారం - *షో (2001)*
* ఉత్తమ స్క్రీన్‌ప్లే రైటర్‌కి గాను నందీ పురస్కారం - మిస్సమ్మ (2003)
* ఉత్తమ సంభాషణ రచయితకుగాను నందీ పురస్కారం - విరోధి (2011)

## మూలాలు

## బయటి లంకెలు

* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:కడప జిల్లా సినిమా దర్శకులు
వర్గం:కడప జిల్లా సినిమా రచయితలు
హరీష్

**హరీష్** (జననం: ఆగస్టు 1, 1975) ఒక ప్రముఖ సినీ నటుడు. తెలుగు, తమిళ, కన్నడ, మలయాళ, హిందీ సినిమాలలో దాదాపు 280 సినిమాలలో నటించాడు. 

## జీవిత విశేషాలు
హరీష్ ఆగస్టు 14, 1975 న హైదరాబాదులో జన్మించాడు.

## కెరీర్
హరీష్ బాలనటుడిగా తన కెరీర్ ప్రారంభించాడు. తరువాత హీరో గా మారి దక్షిణాది భాషలన్నింటిలోనే కాక హిందీ లో కూడా నటించాడు. 1990 లో ఇ.వి.వి. దర్శకత్వంలో  ప్రేమ ఖైదీ సినిమాతో కథానాయకుడిగా పరిచయమయ్యాడు. ఈ సినిమా హిందీలో కూడా ఇదే పేరుతో పునర్నిర్మితమైంది. ఇందులో కరిష్మా కపూర్ కథానాయికగా నటించింది. 

## పురస్కారాలు
1983 లో ఆంధ్రకేసరి సినిమాకు గాను ఉత్తమ బాలనటుడిగా అప్పటి ముఖ్యమంత్రి రామారావు చేతులమీదుగా రాష్ట్ర పురస్కారం అందుకున్నాడు.  1996 లో జంధ్యాల దర్శకత్వం వహించిన ఓహో నా పెళ్ళంట సినిమాకు గాను ప్రత్యేక జ్యూరీ పురస్కారాన్ని అందుకున్నాడు.

## నటించిన సినిమాలు

* ఆడపిల్ల
* కొండవీటి సింహం
* ముద్దుల కొడుకు
* త్రిశూలం
* దొంగ
* నా దేశం
* శ్రీమద్విరాట్ పోతులూరి వీరబ్రహ్మేంద్ర స్వామి చరిత్ర
* డాడీ డాడీ
* గోకులంలో సీత
* ఓహో నా పెళ్ళంట
* ఎస్.పి.పరశురాం
* బంగారు కుటుంబం
* మనవరాలి పెళ్ళి
* ఇన్స్‌పెక్టర్ ఝాన్సీ
* ప్రాణదాత
* రౌడీ ఇన్‌స్పెక్టర్
* పెళ్ళాం చెబితే వినాలి
* ప్రేమ పంజరం
* ప్రేమ ఖైదీ
* వివాహ భోజనంబు
* సీతామాలక్ష్మి
* మాధవయ్యగారి మనవడు
* ఏవండీ ఆవిడ వచ్చింది
* కొండపల్లి రత్తయ్య
* పెళ్ళైంది కానీ

## మూలాలు

## బయటి లింకులు
*

వర్గం:తెలుగు సినిమా నటులు
వర్గం:1975 జననాలు
వర్గం:జీవిస్తున్న ప్రజలు
రఘునాథ రెడ్డి

**కలకోట రఘునాథ రెడ్డి** (1943/1944 - 2026 జనవరి 31), ఒక ప్రముఖ సినీ నటుడు. ఆయన సుమారు 370కి పైగా సినిమాలలో నటించాడు. ఎక్కువగా సహాయ పాత్రలు పోషించాడు. తెలుగులోనే కాక హిందీ, తమిళం, భోజ్‌పురి సినిమాలలో నటించాడు. టీవీ సీరియళ్ళలో కూడా నటించాడు.

## జీవిత విశేషాలు
ఆయన స్వస్థలం విజయవాడ. ఆయన తండ్రి కృష్ణారెడ్డి, తల్లి సామ్రాజ్యమ్మ. ఆయన భార్య అన్నపూర్ణ. వీరికి ముగ్గురు పిల్లలు సుధా లక్ష్మి, అరుణ, సుధాకర్ రెడ్డి ఉన్నారు. 1966 నుంచి 1996 దాకా నాటకాలు వేసాడు. 'ఆకాశ రామన్న', ' ధర్మో రక్షిత రక్షితః' వంటి నాటకాలతో ఆయన మంచి పేరు తెచ్చుకున్నాడు. 

## కెరీర్
ఆయన 1991లో పరుచూరి సోదరులు దర్శకత్వం వహించిన శోభన్ బాబు సినిమా సర్పయాగం సినిమాతో నటుడిగా కెరీర్ ప్రారంభించాడు. ఆ తర్వాత, ఆయన దాదాపు 370కి పైగా  హిందీ, తమిళం, భోజ్‌పురి సినిమాలలో నటించాడు. ఆర్.నారాయణమూర్తి, మంచు మోహన్ బాబు సినిమాలలో ఎక్కువగా నటించాడు. అయితే అనారోగ్యానికి గురైన తర్వాత, ఆయన క్రమంగా సినిమాల్లో నటించడం తగ్గించాడు.   

## నటించిన సినిమాలు

## మరణం
రఘునాథ్ రెడ్డి 2026 జనవరి 31న రాత్రి హైదరాబాదు కుషాయిగూడలోని తన నివాసంలో గుండెపోటుతో మరణించాడు. ఆయన వయస్సు 82. ఆయనకు భార్య అన్నపూర్ణ, ముగ్గురు సంతానం ఉన్నారు.

## మూలాలు

## బయటి లింకులు
*

వర్గం:తెలుగు సినిమా నటులు
వర్గం:2026 మరణాలు
వినోద్ కుమార్

**వినోద్ కుమార్** ఒక ప్రముఖ సినీ నటుడు. 110 తెలుగు సినిమాలలో నటించాడు. ఇంకా తమిళంలో రెండు, కన్నడంలో 30, ఒక మలయాళ సినిమాలో నటించాడు. అతని మొదటి చిత్రం 1985లో విడుదలైన కన్నడ చిత్రం *తవరు మనే*. తెలుగులో మొట్టమొదటి చిత్రం రామోజీ రావు నిర్మించగా 1989 లో విడుదలైన మౌన పోరాటం. మామగారు, కర్తవ్యం, భారత్ బంద్ లాంటి సినిమాలు అతనికి కథానాయకుడిగా మంచి పేరు తెచ్చిన చిత్రాలు. 1991 లో మామగారు సినిమాకు గాను ఉత్తమ సహాయనటుడిగా నంది అవార్డు వచ్చింది.

## జీవిత విశేషాలు
వినోద్ కుమార్ స్వస్థలం కర్ణాటకలోని మంగుళూరు. మొదట్లో ఉద్యోగం కోసం ముంబై వెళ్ళాడు. కొద్ది రోజులు మెడికల్ రెప్రెజెంటేటివ్ గా పనిచేశాడు. తర్వాత ఓ హోటల్ లో పని చేశాడు. అక్కడికి వచ్చిన కన్నడ సినీ నిర్మాత అబ్బాయి నాయుడు ఇతనిని సినిమాల్లో నటించమని బెంగుళూరు రమ్మన్నాడు.
వినోద్ కుమార్ అసలు పేరు వినోద్ కుమార్ ఆల్వా.  కన్నడంలో ఈయనను వినోద్ ఆల్వా అని పిలిచేవారు. మౌనపోరాటం చిత్ర నిర్మాత అట్లూరి రామారావు ఆయన పేరులోని ఆల్వా తీసేసి వినోద్ కుమార్ గా మార్చారు.

వినోద్ కుమార్ కు ఇద్దరు అబ్బాయిలు. పెద్ద కుమారుడు అనోజ్ అల్వా. సినిమాల్లోకి రావడానికి ప్రయత్నిస్తున్నాడు. రెండో కుమారుడు న్యాయశాస్త్రం చదువుతున్నాడు.

## సినిమాలు
వినోద్ కుమార్ మొదటి సినిమా *తవురు మనే* అనే కన్నడ సినిమా.  తెలుగులో అతని మొదటి చిత్రం మౌన పోరాటం (1989). ఈ చిత్రం మంచి విజయం సాధించింది.

## వెబ్ సిరీస్
*9 అవర్స్ (2022)

## మూలాలు

వర్గం:తెలుగు సినిమా నటులు
వర్గం:1963 జననాలు
వర్గం:జీవిస్తున్న ప్రజలు
వర్గం:కర్ణాటక వ్యక్తులు
సురేష్

thumb|డి.సురేష్ బాబు - సినీ నిర్మాత

## వ్యక్తులు
* డి.సురేష్ బాబు - సినీ నిర్మాత
* సురేష్ (నటుడు) - సినీ నటుడు
* సురేష్ రైనా - భారత క్రికెట్ ఆటగాడు
* సురేష్ ఒబెరాయ్ - బాలీవుడ్ నటుడు
* కేతిరెడ్డి సురేష్‌రెడ్డి - రాజకీయ నాయకుడు
* సురేష్ కుమార్ - దూరదర్శన్ వ్యాఖ్యాత
* సురేష్ కల్మాడీ - రాజకీయవేత్త, క్రీడా నిర్వాహకుడు
* మాధవపెద్ది సురేష్ - సినీ సంగీత దర్శకుడు
## ఇతరములు
* సురేష్ ప్రొడక్షన్స్ - సినీ నిర్మాణ సంస్థ
శ్రీకృష్ణ మహిమ

శ్రీకృష్ణ మహిమ ,1967 జూన్ ,17 న విడుదలైన తెలుగు డబ్బింగ్ సినిమా. పి సుబ్రహ్మణ్యం,దర్శకత్వంలో, కాంతారావు, సుకుమార్, కుచల కుమారి, శాంతి, శ్రీధర్, తదితరులు నటించారు. ఈ చిత్రానికి సంగీతం బ్రదర్ లక్ష్మణ్, వేలూరి సంగీతం సమకూర్చారు.
## పాటలు
# అచ్యుతం కేశవం రామనారాయణరాం (శ్లోకం) - పి.బి.శ్రీనివాస్
# అతి విశాల మతిగంభీరం అమరనాధు హృదయం - పి.లీల, ఎ.పి.కోమల
# అరే దయాశూన్య దానవ రాజా భవిష్యమ్ము - పి.లీల
# ఎన్నినాళ్ళు కెన్నాళ్ళకో భగవంతుడు ఈ భక్తునికే - పి.బి.శ్రీనివాస్
# కలయో వైష్ణవ మాయయో ఇతర సంకల్ప (పద్యం) - బి.వసంత
# కృష్ణా నా ముద్దు కృష్ణా నిదురించు నిర్మలవదనా - పి.లీల, ఎ.పి.కోమల
# కృష్ణా ముకుందా వనమాలీ రాగమురళీ - బి.వసంత బృందం
# క్రూరమైన దారిద్ర్యముతో పోరలేని నిర్భాగ్యుడ - పి.బి.శ్రీనివాస్
# దేవుని సన్నిధి ఒకటే భువిలో జీవుల పెన్నిదిరా - పి.బి.శ్రీనివాస్
# నంద గోపుని తపము పండే సుందర కృష్ణా - జయదేవ్, బి.వసంత బృందం
# మాయా మాధవ గోపాలా నీవే శరణు - పి.బి.శ్రీనివాస్, పి.లీల, ఎ.పి.కోమల బృందం
# లతలు నిన్నే తలంచు నదులు నిన్నే స్మరించు - ఎ.పి.కోమల
# వరములే కోరితినా సిరులనే ఆశించేనా - ఎ.పి.కోమల
# విక్రమ రాజేంద్ర వీర విహారా చక్రవర్తీ కులచంద్ర - పి.లీల, ఎ.పి.కోమల
# హే ద్వారకానాధా హే దయాసింధో హే దామోదరా - పి.బి.శ్రీనివాస్ బృందం
## మూలాలు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా) 

వర్గం:డబ్బింగ్ సినిమాలు
కూరాకువాని పల్లె

**కూరాకువాని పల్లె** ప్రకాశం జిల్లా, కొమరోలు మండలానికి చెందిన రెవెన్యూయేతర గ్రామం
లక్ష్మీపతి (నటుడు)

**లక్ష్మీపతి** ప్రముఖ తెలుగు సినీ హాస్యనటుడు. 40కి పైగా సినిమాల్లో నటించాడు. ఇతను వర్షం సినిమాకు దర్శకత్వం వహించిన శోభన్ కు అన్న. అన్నదమ్ములిద్దరూ కొద్ది రోజుల తేడాతో మరణించారు.

## నటుడిగా
లక్ష్మీపతి మొదటగా టీవీ వ్యాఖ్యాతగా, హాస్యనటుడిగా తన కెరీర్ ను ప్రారంభించాడు. తరువాత శోభన్ దర్శకత్వం వహించిన బాబీ అనే సినిమాతో నటుడిగా ప్రస్థానం మొదలైంది. తరువాత అల్లరి, కితకితలు లాంటి సినిమాలో హాస్య పాత్రలు పోషించాడు.
## సినిమాలు

* బాబీ
* అల్లరి
* మురారి
* నీ స్నేహం
* తొట్టిగ్యాంగ్
* జూనియర్స్
* అమ్మాయిలు అబ్బాయిలు
*విజయం (2003)
* విలన్ (2003)
* చార్మినార్
* కళ్యాణ రాముడు
* విలన్
* పెదబాబు
* దొంగ - దొంగది
* అదిరిందయ్యా చంద్రం (2005)
* ఆంధ్రుడు
* నువ్వంటే నాకిష్టం
* ప్రేమికులు
* రిలాక్స్
* అదిరిందయ్యా చంద్రం
* ఎవడి గోల వాడిది
* సోగ్గాడు
* నీ నవ్వే చాలు
* డేంజర్
* అందాల రాముడు
* మహారధి
* కితకితలు
* అన్నవరం
* లక్ష్మీ కళ్యాణం
* అత్తిలి సత్తిబాబు LKG
* వియ్యాలవారి కయ్యాలు
* మంగతాయారు టిఫిన్ సెంటర్
* సుందరకాండ
* అందమైన మనసులో
* మీ ఇంటికొస్తే ఏం ఇస్తారు మా ఇంటికొస్తే ఏం తెస్తారు (2004)

## మరణం
ఆయన స్నానాల గదిలో ఉండగా హఠాత్తుగా గుండెపోటు రావడంతో అక్కడే కిందపడిపోయి మరణించాడు. కొద్ది సేపటి తర్వాత కుటుంబ సభ్యులు అతని భౌతిక కాయాన్ని గుర్తించారు. 

## మూలాలు

## బయటి లింకులు
*

వర్గం:తెలుగు సినిమా హాస్యనటులు
వర్గం:గుండెపోటు మరణాలు
వర్గం:2008 మరణాలు
వనసుందరి

## పాటలు
#  ఏలభాయి పరిహాసం జైలు కెళితే అవమానం అర్ధమైందా - పి.బి. శ్రీనివాస్
# కలలందే కాపురము మన ఒంటరి జీవితము - రామచంద్ర రావు
# కళ్ళ మెరుపులు చేతి బెళుకులు కవిత పలుకు - ఎల్.ఆర్. ఈశ్వరి, కమల
# టోపిని ఏస్తివా సుఖవాసి ఏమారి పొతివా పరదేశి - అప్పారావు (చక్రవర్తి)
# నీలోని కలలే తరగవట అవి ఈ రోజు మారి చిత్రవధ - ఎస్. జానకి
# పగలు వెలుగు జాబిలి రాక భానుడె౦తో మారెనట - రామచంద్ర రావు, ఎస్. జానకి
# ప్రేయసినివే కాదా అందగాడా కనిపించరాదా ఆశతీరా - బి. వసంత
# బాలవూ భూపాలుని కూనవూ త్యాగభరిత వేగమై - ఎల్.ఆర్. ఈశ్వరి, కమల
# మనసు పడితే సరసకువచ్చా బిడియపడితే ఇంకేమిటి - రామచంద్ర రావు, ఎల్.ఆర్. ఈశ్వరి

## మూలాలు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
చిట్టు పోతూరి వారి పాలెం

**చిట్టు పోతూరి వారి పాలెం**  గుంటూరు జిల్లా రొంపిచర్ల మండలం లోని గ్రామం

వర్గం:రొంపిచర్ల (గుంటూరు జిల్లా) మండలం లోని రెవిన్యూయేతర గ్రామాలు
కరోలినా మారిన్

**కరోలినా మారిన్** (**Carolina Marín**, పూర్తి పేరు: కరోలినా మారియా మారిన్ మార్టిన్) (జననం: 1993 జూన్ 15) స్పెయిన్కి చెందిన ఒక అంతర్జాతీయ బ్యాడ్మింటన్ క్రీడాకారిణి, ఈమె ప్రస్తుతం బాడ్మింటన్ వరల్డ్ ఫెడరేషన్ మహిళల సింగిల్స్ 2016 చే ప్రపంచంలో నంబర్ 1 స్థానాన్ని కలిగి ఉంది. ఈమె 2014, 2015 లో మహిళల సింగిల్స్ విభాగంలో ప్రపంచ చాంపియన్. ఈమె 2016 రియో ఒలంపిక్స్ లో తన ప్రత్యర్థి భారతదేశానికి చెందిన పి.వి. సింధును ఓడించి తన మొదటి మహిళల సింగిల్స్ విభాగంలో స్వర్ణ పతకాన్ని (2-1) గెలిచింది.

## మూలాలు

వర్గం:1993 జననాలు
వర్గం:జీవిస్తున్న ప్రజలు
వర్గం:ఒలింపిక్ క్రీడాకారులు
వర్గం:ఒలింపిక్ పతక విజేతలు
భరత్ పారేపల్లి

భరత్ పారేపల్లి టాలీవుడ్ దర్శకుల్లో ఒకరు. నటుడిగా, సంగీత దర్శకుడిగా కూడా సుపరిచితులు. తపస్సు, బాయ్ ఫ్రెండ్ లాంటి చిత్రాలతో 1990 ప్రాంతంలో మంచి యూత్ ఫాలోయింగ్ సంపాదించుకున్న దర్శకుల్లో భరత్ కూడా ఒకరు.  2008లో దాసరి నారాయణరావు భరత్ దర్శకత్వంలో ముమైత్ ఖాన్‌ కథానాయికగా "మైసమ్మ ఐపిఎస్" అనే చిత్రాన్ని నిర్మించారు. ఆకాష్ ఖురానా నటించిన "డాక్టర్ అంబేద్కర్" చిత్రాన్ని భరత్ కెరీర్‌లోనే గొప్ప చిత్రంగా పేర్కొనవచ్చు. 1992లో విడుదలైన ఆ చిత్రం "ఉత్తమ జాతీమ సమైక్యతా చిత్రం"గా అవార్డు కూడా గెలుచుకుంది. 

## చిత్రాలు

* డాక్టర్ అంబేద్కర్ - 1992
* బాయ్ ఫ్రెండ్ - 1994
* జంతర్ మంతర్ - 1994
* తపస్సు - 1995
* వీరుడు - 1996
* ఫిల్మ్ నగర్ - 1999
* తెలంగాణ - 1999
* గురి - 2004
* అయిందా లేదా - 2005
* దాదాగిరి - 2005
* శ్లోకం - 2005
* చీకటిలో - 2006
* మధురిమ - 2006
* మైసమ్మ ఐ పి ఎస్ - 2007
* ఆదివిష్ణు - 2008
* లోకమే కొత్తగా - 2011
* ఇష్టసఖి - 2013
* హీరోయిన్ - 2015
* మందు పాతర

## మూలాలు

వర్గం:సినిమా దర్శకులు

వర్గం:తెలుగు సినిమా దర్శకులు
శెట్టివారి పల్లి

**శెట్టివారి పల్లి** చిత్తూరు జిల్లా, రామచంద్రాపురం మండలానికి చెందిన రెవెన్యూయేతర గ్రామం.
మాడుగుల వేంకట సూర్య ప్రసాదరాయ కవి

మాడుగుల వేంకట సూర్య ప్రసాదరాయ కవి శతావధాని, కవి, బహుగ్రంథకర్త. అంతే కాక వైద్యశాస్త్ర, జ్యోతిష శాస్త్ర, మంత్రశాస్త్రాలలో ప్రవీణుడు. 

## జీవిత విశేషాలు
ఇతడు ఒక జమీందారీ కుటుంబంలో 1912, జూలై 31న జన్మించాడు. వీరభద్రసీతారామరాయకవి, సన్యాసాంబ ఇతని తల్లిదండ్రులు. శ్రీకాకుళం జిల్లా, బొంతల కోడూరు ఇతని జన్మస్థానం. ఇతని తండ్రి మంచి కవి, నాటకరచయిత. అతడు హలాస్య పురాణాంతర్గత ఉగ్రకుమార చరిత్ర అనే ప్రబంధాన్ని రచించాడు. ఇతని తాత విజయ బాలయ్య, చినతాత ఎఱ్ఱనలు కూడా కవులే. వీరు అనేక మంది కవులను పోషించారు. అనేక కృతులను అంకితం పుచ్చుకున్నారు. ప్రసాదరాయకవి శ్రీకాకుళం మునిసిపల్ హైస్కూలులో ఫోర్తుఫారం వరకు చదువుకున్నాడు. తండ్రివద్ద సంస్కృతాంధ్ర కావ్యాలు పఠించాడు. 1924 నుండి ప్రముఖ శతావధాని కొడుకుళ్ల వేంకటరమణమూర్తి వద్ద సిద్ధాంతకౌముది, ప్రతాపరుద్రీయము, అవధాన విద్య నేర్చుకున్నాడు. ఇతడు 1935 నుండి 1976 వరకు 600లకు పైగా అవధానాలు, ఆశువిద్యాసభలు నిర్వహించాడు.

## అవధానాలు
ఇతడు అష్టావధానాలు, ద్విగుణిత అష్టావధానాలు, త్రిగుణిత అష్టావధానాలు, దశావధానాలు, షోడశగుణిత అష్టావధానాలు, శతావధానాలు, ఆశువిద్యా ప్రదర్శనలు అనేకం నిర్వహించాడు. ఇతడు ఎక్కువ భాగం శ్రీకాకుళం జిల్లాలో అవధానాలు చేసినా విజయనగరం, విశాఖపట్టణం జిల్లాలలో కూడా కొన్ని అవధానాలు ప్రదర్శించాడు. ఇతడు శ్రీకాకుళం, బొంతల కోడూరు, కురుపాం, ఇచ్ఛాపురం, సోంపేట, నరసన్నపేట, పాలకొండ, ఆముదాలవలస, వీరఘట్టం, అరసవిల్లి, చోడవరం, టెక్కలి, బత్తిలి, సంకిలి, విజయనగరం, బొబ్బిలి, ధర్మవరం, విశాఖపట్నం, అనకాపల్లి మొదలైన చోట్ల ఇతని అవధాన విద్యాప్రదర్శనలు జరిగాయి.

## అవధానాలలో పూరణలు
ఇతడు అవధానాలలో చెప్పిన కొన్ని పద్యాలు:

* సమస్య: శునకమ్ములు పువ్వులంట చోద్యము గాదే

పూరణ:కన దురుతర నిష్ఠదపంబు
నొనర్చి జితేంద్రియత్వము గొను హరు తపం 
బును జెరుప గడంగు రతీ
శున కమ్ములు పువ్వులంట చోద్యము గాదే!


* సమస్య: అతివకు జూడ నొప్పెసగె నారు కుచంబులు మూడు మోములన్
పూరణ:అతి పతిభక్తితో మెలగు నయ్యన సూయను జేరి మ్రొక్కి, మా
పతుల ననుగ్రహింపుమని వాణీ భవాని రమాలతాంగియున్
చతురతమీర బ్రార్ధనలు జల్పెడు వేళను నొక్కచోట న
య్యతివకు జూడ నొప్పెసగె నారు కుచంబులు మూడు మోములన్


* దత్తపది: పిల్లి - నల్లి - బల్లి - తల్లి అనే పదాలతో భారతార్థంలో పద్యం
పూరణ:పిల్లిని మించు నెత్తులను వెల్గగజేయు సుయోధనాదులన్
నల్లిని నల్పినట్లుగ రణంబున రూపునడంచి యెంతయున్
బల్లిదులైన పాండవులు భాగ్యములంగొని భక్తియుక్తులై
తల్లిని కుంతిదేవిని సదా భజియింతురు దైవమంచెదన్


* వర్ణన: భాగవతము సర్వలఘు కందములో
పూరణ:  ఎడనెడ బడలిడు నుడువుడి
తడబడు కడికడుపు, నెడద గడు దడదడ, నె
న్నెడ తడబడు వడి నడుగిడ
దొడ లెక్కుడు నడరె, కడుపు దొడరి, పడతికిన్


## రచనలు
ఇతడు 50 వరకు కావ్యాలు, అనువాదాలు, దండకాలు, శతకాలు, అష్టకాలు రచించాడు.

వాటిలో కొన్ని:
# అద్భుతోత్తర రామాయణము
# చిత్త ప్రబోధము
# ముకుందమాల (ఆంధ్రీకృతము)
# పుష్పబాల విలాసము (ఆంధ్రీకృతము)
# అవధానవిద్య (అముద్రితము)

## మూలాలు

వర్గం:అవధానులు
వర్గం:శతావధానులు
వర్గం:కవులు
వర్గం:శ్రీకాకుళం జిల్లా కవులు
వర్గం:1912 జననాలు
వర్గం:శ్రీకాకుళం జిల్లా అవధానులు
వర్గం:శ్రీకాకుళం జిల్లా రచయితలు
పి. వి. రమణ (వాలీబాల్ క్రీడాకారుడు)

**పూసర్ల వెంకట రమణ**   భారత వాలీబాల్ క్రీడాకారుడు. అతను భారతీయ రైల్వే సికింద్రాబాదులో  స్పోర్టు మేనేజరుగా చేస్తున్నాడు. అతను భారత జాఈత వాలీబాల్ పురుషుల జట్టులో సభ్యుడు. రమణ వాలీబాల్‌లో 2000 సంవత్సరం అర్జున అవార్డు విజేత.  1986 లో ఆసియా క్రీడల్లో కాంస్య పతకాన్ని గెలుచుకున్న భారత జట్టు సభ్యుడు. 

అతని  కుమార్తె పుసర్ల వెంకట సింధు  బ్యాడ్మింటన్ క్రీడాకారిణి. ఆమె 2019లో బి.డబ్ల్యూఎఫ్ వరల్డ్ ఛాంపియన్‌షిప్స్ లో బంగారుపతకాన్ని సాధించింది. 

రమణ సొంత ఊరు ఆదిలాబాద్‌లోని నిర్మల్.  అతని తండ్రి ఎలక్ట్రికల్ డిపార్ట్‌మెంట్‌లో పనిచేసేవాడు. తండ్రి ఉద్యోగ రీత్యా నిడదవోలులో కొంత కాలం ఉన్నాడు. రమణ ఐడీపీఎల్ బాలానగర్‌లో చదువుకొన్నాడు.  ఎబిఎన్ ఆంధ్రజ్యోతి టెలివిజన్ ఛానల్ అధిపతి రాధాకృష్ణకు ఇచ్చిన ఇంటర్వ్యూలో రమణ తాను ఐదు సంవత్సరాల వయస్సులో తండ్రిని కోల్పోయాడని అందువల్ల హైదరాబాదులో పెరిగానని తెలిపాడు. అతను విజయవాడలో డిగ్రీ చేసినట్లు తెలియజేసాడు. వారి పూర్వీకులు పశ్చిమ గోదావరి జిల్లాకు చెందినవారు. 

## కుటుంబం
అతని భార్య విజయ కూడా జాతీయ స్థాయి వాలీబాల్ క్రీడాకారిణి. ఆమె భారతీయ రైల్వేలలో ఉద్యోగం చేస్తుంది.  వారి చిన్న కుమార్తె సింధు బ్యాడ్మింటన్ క్రీడాకారిణి. ఆమె 2016 ఒలంపిక్ క్రీడలలో రజత పతకాన్ని గెలుచుకుంది. ఆమె పెద్ద కుమార్తె దివ్య వృత్తిరీత్యా  వైద్యురాలు. ప్రవృత్తి రీత్యా జాతీయ స్థాయి నెట్‌బాల్ క్రీడాకారిణి.

## మూలాలు
* 

## బాహ్య లంకెలు

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:వాలీబాల్ క్రీడాకారులు
మరణ కాంక్ష

**మరణ కాంక్ష** అనే నవల ‘మెర్సీ కిల్లింగ్’ అనే ఒక సంక్లిష్టమైన అంశాన్ని కథావస్తువుగా తీసుకొని సలీం గారు రాసిన నవల. ఒక వారపత్రికలో సీరియల్‌గా వచ్చిన ఈ నవలను, తెలుగు సాహిత్యంలో మెర్సీకిల్లింగ్ అనే అంశంపై వచ్చిన తొలి తెలుగు నవలగా చెప్పుకోవచ్చు.

ఈ నవల కథను క్లుప్తంగా పరిశీలిస్తే, రచయిత ఇరువురి కథను ప్రధానంగా తీసుకున్నాడు. ముస్కులర్ డిస్ట్ఫో అనే వ్యాధితో బాధపడుతున్న ప్రసాద్ అనే కుర్రాడిది ఒక కథ అయితే, చిన్నవయసులోనే అదే వ్యాధికి గురైనా, తల్లిదండ్రులు అందించిన స్ఫూర్తితో న్యాయవాదిగా ఎదిగిన అక్షరది మరో కథ. వ్యాధి వల్ల కలిగే బాధను తట్టుకోలేక, ప్రసాద్ మెర్సీకిల్లింగ్ కోసం ప్రభుత్వానికి దరఖాస్తు చేసుకుంటే, అదే కేసులో మెర్సీ కిల్లింగ్‌కు వ్యతిరేకంగా పోరాడుతుంది అక్షర. 

పాలపిట్ట సంస్థ వారు  ఈ పుస్తకాన్ని ప్రచురించారు 

## మూలాలు

1. విషయ ప్రదాత: ఆంధ్రభూమిలో సమీక్ష

వర్గం:తెలుగు నవలలు
వర్గం:పుస్తక పరిచయాలు
మేరా నామ్ జోకర్

**మేరా నామ్ జోకర్** అనే పేరు గల హిందీ చలనచిత్రం 1970లో రాజ్ కపూర్ దర్శకత్వంలో రూపొందించబడింది. ఖ్వాజా అహ్మద్ అబ్బాస్ ఈ చిత్రానికి స్క్రీన్ ప్లే అందించారు. రిషి కపూర్‌కి నటుడిగా ఇదే తొలి చిత్రం. ఎన్ని దు:ఖాలు ఎదురైనా, ఆఖరికి తన ప్రేక్షకులను నవ్వించడమే జీవిత పరమావధి అనే భావించే ఒక సర్కస్ క్లౌన్ కథ ఇది. భారతీయ సినిమా చిత్రంలోనే ఎక్కువ నిడివి ఉన్న చిత్రంగా ఈ సినిమాని చెప్పుకోవచ్చు. ఈ చిత్రాన్ని నిర్మించడానికి దాదాపుగా ఆరు సంవత్సరాలు పట్టింది. రాజ్ కపూర్ తన నిజ జీవితంలో జరిగిన కొన్ని సంఘటనల ఆధారంగా ఈ చిత్రాన్ని నిర్మించానని చెబుతుంటారు. అయితే నిర్మాతకు ఈ చిత్రం ఎలాంటి లాభాలు ఆర్జించి పెట్టలేదు. అయితే కొన్ని సంవత్సరాల తర్వాత ఇదే చిత్రం భారతీయ సినిమాలో ఒక క్లాసిక్‌గా నిలిచిపోయింది. ఈ చిత్రం నిడివి తగ్గించి మళ్లీ 1980లో రిలీజ్ చేస్తే, రికార్డు స్థాయి కలెక్షన్లతో సినిమా విజయవంతమవడం విశేషం.

## కథా పరిచయం
మేరా నామ్ జోకర్ అనే చిత్రం రాజు అనే ఒక కుర్రాడికి సంబంధించింది. రాజు తండ్రి ఒక సర్కస్ క్లౌన్. ఒక రోజు ప్రదర్శన ఇస్తూనే, అతను చనిపోవడంతో రాజు తల్లికి సర్కస్ అంటేనే ఒక విధమైన భయం, కోపం కలుగుతాయి. కానీ రాజు కోరిక ఎప్పటికైనా తన తండ్రిలాగే ఒక మంచి జోకర్‌గా పేరుతెచ్చుకోవాలని. అదే ధ్యేయంతో ఇంటి నుండి వెళ్లిపోయిన రాజు ఎలా సర్కస్ క్లౌన్‌గా ప్రస్థానాన్ని ప్రారంభించి, ముగించాడన్నది చిత్రకథ.
ఈ కథ తొలి అధ్యాయంలో రాజు చిన్నతనంలో తనకు చదువు చెప్పే టీచర్ మేరీ (సిమీ అగర్వాల్) ను ప్రేమిస్తాడు. తన కంటే వయసులో పెద్దదైనా, ఆమె ద్వారానే ప్రేమకు సిసలైన నిర్వచనాన్ని గ్రహిస్తాడు. ప్రేమకు, ఆకర్షణకు మధ్యనున్న తేడాను గమనిస్తాడు. అయితే ఆమె పెళ్ళి చేసుకొని వెళ్లిపోవడంతో భగ్నప్రేమికుడిగా మారిన రాజు జెమిని సర్కస్‌లో ఉద్యోగం కోసం వెళ్తాడు. రాజు టాలెంట్‌ని గ్రహించిన సర్కస్ మేనేజర్ మహేంద్ర సింగ్ (ధర్మేంద్ర) అతనికి అవకాశం అందిస్తాడు. సర్కస్‌లో అనతికాలంలోనే మంచి జోకర్‌గా పేరు తెచ్చుకున్న రాజు, అదే సర్కస్‌లో పనిచేసే రష్యన్ అమ్మాయి మెరీనాతో ప్రేమలో పడతాడు. అయితే ఆ ప్రేమ కూడా విఫలమవుతుంది. ఇదే అధ్యాయంలో రాజు ప్రదర్శనను తన కళ్లారా సర్కస్‌లో చూసిన అతని తల్లి మరణిస్తుంది.
ఆఖరి అధ్యాయంలో రాజు సర్కస్ వదిలేసి, గమ్యం లేని బాటసారిలా తిరుగుతూ ఓ ఊరికి చేరుకుంటాడు. అక్కడ తనకు మీనూ (పద్మనీ) అనే ఒక అమ్మాయి పరిచయవుతుంది. ఆమె ఒక అనాథ. ఆమెతో కలిసి ఒక చిన్న నాటక సంస్థను ప్రారంభిస్తాడు రాజు. వారిద్దరూ కలిసి దానిని విజయవంతంగా నడుపుతారు. అయితే సినిమాలో కథానాయికగా అవకాశం రావడంతో మీనూ కూడా రాజును వదిలేసి వెళ్లిపోతుంది. 
రాజు ఎప్పుడు ఎక్కడకి వెళ్లినా, తన తండ్రి తనకు అందించిన జోకర్ బొమ్మను తన వెంట తీసుకెళ్తూ ఉంటాడు. తను ప్రేమించిన వారికి ఆ బొమ్మను కానుకగా ఇస్తుంటాడు. కానీ, విచిత్రమేంటంటే ఆ బొమ్మ మళ్లీ మళ్లీ తిరిగొచ్చి, ఎప్పటికీ తన దగ్గర ఉండిపోతుంది. 
చివరి అధ్యాయంలో రాజు మళ్లీ జెమిని సర్కస్‌లో క్లౌన్‌గా ప్రదర్శన ఇస్తాడు. తను జీవితంలో ప్రేమించిన ముగ్గురు మగువలను ఆ ప్రదర్శనకు ఆహ్వానిస్తాడు. ప్రేక్షకుల నవ్వుల మధ్య రాజు జోకర్‌గానే స్థిరపడతాడు.

## పాత్రలు
రాజ్ కపూర్ – రణ్‌బీర్ రాజ్/రాజు

సిమీ అగర్వాల్ – మేరీ

రిషి కపూర్ – రాజు (చిన్నప్పటి పాత్ర)

ధర్మేంద్ర – మహేంద్ర సింగ్

పద్మిని – మీనూ

అచలా సచ్‌దేవ్ – రాజు తల్లి

## పురస్కారాలు
ఉత్తమ సంగీత దర్శకుడు (ఫిల్మ్‌ఫేర్) – శంకర్ జైకిషన్

ఉత్తమ ఛాయాగ్రహకుడు (ఫిల్మ్‌ఫేర్) – రాధు కర్మాకర్

ఉత్తమ గాయకుడు (ఫిల్మ్‌ఫేర్) – మన్నాడే

ఉత్తమ దర్శకుడు (ఫిల్మ్‌ఫేర్) – రాజ్ కపూర్

ఉత్తమ శబ్దగ్రహకుడు (ఫిల్మ్‌ఫేర్) – అల్లావుద్దీన్ ఖాన్ ఖురేషీ

## మూలాలు

1. విషయ ప్రదాత: టైమ్స్ ఆఫ్ ఇండియా వ్యాసం
2.విషయ ప్రదాత: టైమ్స్ ఆఫ్ ఇండియా వ్యాసం

వర్గం:హిందీ సినిమాలు
భీమ ప్రతిజ్ఞ

భీమ ప్రతిజ్ఞ 1965లో విడుదలైన తెలుగు సినిమా. జాయ్ ఫిలింస్ బ్యానర్ పై ఎస్.ఎం.సుందరం నిర్మించిన ఈ సినిమాకు చంద్రకాంత్ దర్శకత్వం వహించాడు. దారాసింగ్, సాజునాయక్ ప్రధాన తారాగణంగా రూపొందిన ఈ సినిమాకు జి.దేవరాజన్ సంగీతాన్నందించాడు.

## తారాగణం
* దారా సింగ్
* షాహు మోడక్
* మహిపాల్
* బి.ఎం. వ్యాస్
* సప్రూ
* తివారీ
* ముంతాజ్
* అనితా గుహ
* సుమిత్రా దేవి

## సాంకేతిక వర్గం

* దర్శకత్వం: చంద్రకాంత్
* స్టూడియో: జాయ్ ఫిల్మ్స్
* నిర్మాత: ఎస్.ఎం. సుందరం; 
* ఛాయాగ్రాహకుడు: సాజు నాయక్, రాజేంద్రమలోని, విష్ణు కుమార్ జోషి; 
* ఎడిటర్: ఎస్.పి.ఎస్. వీరప్ప; 
* స్వరకర్త: జి. దేవరాజన్; 
* గీత రచయిత: అనిసెట్టి సుబ్బారావు
* విడుదల తేదీ: 1965 జూలై 1
* సమర్పించినవారు: విజయశ్రీ పిక్చర్స్; 
* సంభాషణ: అనిసెట్టి సుబ్బారావు
* సంగీత దర్శకుడు: జి. దేవరాజన్; 
* గాయకుడు: పి.సుశీల, ఎస్.జానకి, పి.బి. శ్రీనివాస్, ఎ.ఎం. రాజా, టి.ఆర్. జయదేవ్, కె.జె. జేసుదాస్, మాధవపెద్ది సత్యం, బి. వసంత
* ఆర్ట్ డైరెక్టర్: హీరాబాయి పటేల్, అనంత బారోట్

## పాటలు
#  అనురాగాలే అశృమాలలై ఆశీస్సులు కాగా సాగెను సాహసియే - పి.సుశీల
# అవనిలో న్యాయమే అంతరించలేదమ్మా (పద్యం) - మాధవపెద్ది
# కానగలేవా ధాత్రీమాతా హే యమునా హే గంగా నేడు - ఎస్.జానకి
# దేవా దేవా ఎంత ఘోరం దేవా ఎవరి నేరం దేవా - యేసుదాసు
# ధాత్రిజనులకు ధర్మమార్గము ప్రభోదించిన భారతం - ఎ.ఎం.రాజా, బి.వసంత
# నిన్నే ఆగు చూడు... మోహము తీరగ రావోయ్ వరించవోయ్ - ఎస్.జానకి
# పాలవెన్నెల జగమున నింపే తెలికాంతులు దిగివచ్చె - పి.బి.శ్రీనివాస్, పి.సుశీల
# భారతం మహా భారతం సకల గాధల సర్వరసముల - ఎ.ఎం.రాజా, బి.వసంత
# రావోయి రావో ప్రియా రావేరా నిండు పున్నమి నినుపిలిచె - ఎస్.జానకి
# రాముడే కృష్ణుడౌ కృష్ణుడే రాముడౌ రామకృష్ణులనెడి - మాధవపెద్ది
# వీచెను కాలపు సుడిగాలీ అది విసరెను భాధల పెనుధూళి - మాధవపెద్ది
# సమరమే సాగునో శాంతియే నిలచునో మారణ యుద్ధమే - టి.ఆర్.జయదేవ్
# హే చక్రధారీ కావగ రాలేవో హే దయానిధే (పద్యం) - ఎస్.జానకి

## మూలాలు

వర్గం:డబ్బింగ్ సినిమాలు
గుణశేఖర్

**గుణశేఖర్** ఒక ప్రముఖ సినీ దర్శకుడు. 1997 లో గుణశేఖర్ దర్శకత్వం వహించిన బాల రామాయణం జాతీయ ఉత్తమ బాలల చిత్రంగా పురస్కారాన్ని అందుకోవడమే కాక రాష్ట్ర స్థాయిలో కూడా పలు నంది పురస్కారాలను అందుకుంది. అంతర్జాతీయ బాలల చలనచిత్రోత్సవంలో ప్రదర్శించబడింది.

2003 లో అతను దర్శకత్వం వహించిన ఒక్కడు సినిమా 8 నంది అవార్డులనూ, ఉత్తమ దర్శకుడి పురస్కారంతో పాటు నాలుగు ఫిలింఫేర్ అవార్డులను గెలుచుకుంది. 2003 సంవత్సరానికి గాను అత్యధిక వసూళ్ళు రాబట్టింది. వివిధ భాషల్లోకి డబ్బింగ్ చేయబడింది. 2015 లో విడుదలైన చారిత్రాత్మక సినిమా రుద్రమదేవి సినిమా కూడా విమర్శకుల ప్రశంసలు పొంది చెప్పుకోదగ్గ విజయాన్ని సాధించింది. 

## జీవిత విశేషాలు
గుణశేఖర్ 1963 జూన్ 2 న ఆంధ్రప్రదేశ్ లో ప్రస్తుతం అనకాపల్లి జిల్లాలోని నర్శీపట్నం లో జన్మించాడు. ఆయన భార్య పేరు రాగిణి. ఈమె తిరుపతి వాస్తవ్యురాలు. వీరికి నీలిమ, యుక్త అనే ఇద్దరు కుమార్తెలున్నారు. నీలిమ మాస్ కమ్యూనికేషన్స్ లో డిగ్రీ చేసింది.

## కెరీర్
గుణశేఖర్ తొలినాళ్ళలో డి. వి. నరసరాజు, క్రాంతి కుమార్, రాం గోపాల్ వర్మ మొదలైన వారి దగ్గర అసోసియేట్ డైరెక్టర్ గా పనిచేశాడు. ఆయన మొదటి సినిమా 1992 లో వచ్చిన లాఠీ అనే సాంఘిక రాజకీయ చిత్రం. ఈ చిత్రానికి గాను ఉత్తమ నూతన దర్శకుడిగా నంది పురస్కారం అందుకున్నాడు. 1995 లో అతను దర్శకత్వం వహించిన సొగసు చూడతరమా ఉత్తమ చిత్రంగా నంది పురస్కారం అందుకుంది. 1998 లో చిరంజీవి కథానాయకుడిగా వచ్చిన చూడాలని ఉంది సినిమా వ్యాపారాత్మకంగా మంచి విజయం సాధించింది. ఈ చిత్రంతోనే తొలిసారి తెలుగు తెరపైన డిటిఎస్ సాంకేతికత పరిచయం అయింది. 2000 సంవత్సరంలో వచ్చిన మనోహరం సినిమాకు గాను ఉత్తమ కథారచయితగా నంది పురస్కారం అందుకున్నాడు. 2004 లో మహేష్ బాబు కథానాయకుడిగా వచ్చిన అర్జున్ సినిమా *ఇంటర్నేషనల్ ఫిల్మ్ ఫెస్టివల్ ఆఫ్ ఇండియా* లో మెయిన్ స్ట్రీం విభాగంలో ప్రదర్శించబడింది. 2001 లో చిరంజీవి కథానాయకుడిగా వచ్చిన మృగరాజు ప్రేక్షకులను అంతగా ఆకట్టులేక బాక్సాఫీసు వద్ద పరాజయం పాలైంది. 2015 లో వచ్చిన రుద్రమదేవి చిత్రానికి తానే దర్శక నిర్మాతగా వ్యవహరించాడు. ఇది 3డి లో తీశారు. ఈ చిత్రం తెలంగాణా ప్రాంతానికి చెందిన కాకతీయ రాజుల చరిత్రను చూపించడం వల్ల ముఖ్యమంత్రి కె. చంద్రశేఖర్ రావు దీనికి పన్ను మినహాయింపు ఇచ్చారు.

## సినిమాల జాబితా
# లాఠీ (1992)
# సొగసు చూడ తరమా (1995)
# రామాయణం (1996)
# చూడాలని వుంది (1998)
# మనోహరం (2000)
# మృగరాజు (2001)
# ఒక్కడు (2003)
# అర్జున్ (2004)
# సైనికుడు (2006)
# వరుడు (2010)
# నిప్పు (2012)
# రుద్రమదేవి (2015)
# శాకుంతలం (2023)

## మూలాలు

వర్గం:తెలుగు సినిమా దర్శకులు
వర్గం:విశాఖపట్నం జిల్లా వ్యక్తులు
ఖైదీ నెంబర్ 150

**ఖైదీ నెంబర్ 150 ** చిరంజీవి నటించిన 150వ చిత్రం పేరు. వి. వి. వినాయక్ ఈ చిత్రానికి దర్శకత్వం వహించాడు. ఈ చిత్రానికి మాతృక *కత్తి* అనే తమిళ చిత్రం. ఈ చిత్రం ద్వారా చిరంజీవి దాదాపు 9 సంవత్సరాల విరామం తర్వాత తిరిగి సినీ రంగంలో ప్రవేశించాడు.. ఈ చిత్రం యొక్క చిత్రీకరణ జూన్ 19 న హైదరాబాద్లో ప్రారంభమైనది.

**పాటలు.**

1: సుందరి , జాస్ ప్రీత్ , రచన: శ్రీమణి 

2: అమ్మడు లెట్స్ మీ కుమ్ముడు , శ్రావణ భార్గవి, రైనా రెడ్డి , రచన: దేవీశ్రీ ప్రసాద్ .

3: యూ అండ్ మీ , హరిహరన్ , శ్రేయా ఘోషల్, రచన: శ్రీమణి .

4: రత్తాలు , నాకేష్ అజీజ్ , జాస్మిన్, రచన: దేవీ శ్రీ ప్రసాద్ .

5: నీరు నీరు నీరు , శంకర్ మహదేవన్ , రచన: రామజోగయ్య  శాస్త్రి .
## కథ
## తారాగణం
*కత్తి శీను/ శంకర్ గా చిరంజీవి ద్విపాత్రాభినయం
*కాజల్ అగర్వాల్
*ఆలీ
*వెన్నెల కిషోర్
*బ్రహ్మానందం
*రఘుబాబు
*సత్యం రాజేష్
*పరుచూరి వెంకటేశ్వరరావు
*కేథ‌రిన్ థ్రెసా
* గెటప్ శ్రీను
* మహేష్
*లక్ష్మీ రాయ్
*తరుణ్ అరోరా

## మూలాలు

## బయటి  లింకులు

వర్గం:2017 తెలుగు సినిమాలు
వర్గం:చిరంజీవి నటించిన సినిమాలు
వర్గం:బ్రహ్మానందం నటించిన సినిమాలు
వర్గం:కాజల్ అగర్వాల్ నటించిన సినిమాలు
ఇగువాజు జలపాతం

**ఇగువాజు జలపాతం** (**Iguazu Falls**) అనేది అర్జెంటీనాలో 80%, బ్రెజిల్లో 20% ఉన్న భారీ జలపాతాల వరుస. **ఇగువాజు** నది పరానా పీఠభూమి నుండి దూకేటపుడు **ఇగువాజు** జలపాతం ఏర్పడింది. ఇక్కడి నుండి 23 కి.మీ. దూరంలో ఇది పరనా నదిలో కలుస్తుంది. ఇది దాదాపు 275 పాయలు కలిగిన జలపాతాల వరుస. ఇవి 82 మీటర్లు, 64 మీటర్ల మధ్య ఎత్తుతో ఉంటాయి. ఈ జలపాతం ఇగువాజు నదిని ఎగువ, దిగువ భాగాలుగా విభజించింది. 

పాయలన్నీ కలిపితే, ఈ ఇగువాజు ప్రపంచంలోనే అతిపెద్ద జలపాతం అవుతుంది.  ఇది అత్యంత ప్రసిద్ధ జలపాతాల్లో ఒకటి.  ప్రతి సంవత్సరం లక్షలాదిగా సందర్శకులను ఆకర్షిస్తుంది.

## మూలాలు

వర్గం:జలపాతాలు
నిర్మల్ గ్రామీణ మండలం

**నిర్మల్ గ్రామీణ మండలం,** తెలంగాణ రాష్ట్రం, నిర్మల్ జిల్లాలో ఇదే పేరుతో ఉన్న మండల కేంద్రం. నిర్మల్, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 27 గ్రామాలున్నాయి. దానికి ముందు ఈ మండలం ఆదిలాబాదు జిల్లాలో ఉండేది. ప్రస్తుతం ఈ మండలం నిర్మల్ రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 29  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 122 చ.కి.మీ. కాగా, జనాభా 32,034. జనాభాలో పురుషులు 15,354 కాగా, స్త్రీల సంఖ్య 16,680. మండలంలో 8,039 గృహాలున్నాయి.
## మండలంలోని రెవెన్యూ గ్రామాలు
 
# డ్యాంగాపూర్
# యల్లరెడ్డిపేట
# మేడ్పల్లి
# నీలాయిపేట
# అనంతపేట
# కమలాపూర్
# ఏదులాపూర్
# నగ్నైపేట్
# లంగ్డాపూర్
# తల్వాడ
# మంజులాపూర్
# చిట్యాల్
# కొత్త ముజ్గి
# తాంస
# ఎల్లపల్లి
# భాగ్యనగర్
# కొత్త పోచంపాడ్
# రత్నాపూర్ కాండ్లి
# కొండాపూర్
# వెంకటాపూర్
# వెంగ్వాపేట్
# కౌట్ల కె
# ముక్తాపూర్
# అక్కాపూర్
# రాణాపూర్
# రాణాపూర్ (టి)
# గంగాపూర్ (టి)
 
గమనిక:నిర్జన గ్రామాలు 2 పరిగణనలోకి తీసుకోలేదు.

## మూలాలు


వర్గం:నిర్మల్ జిల్లా
వర్గం:2016 లో ఏర్పాటైన తెలంగాణ మండలాలు
కొమరంభీం జిల్లా

[thumb|alt=|386x386px|గిరిజనౌద్యమకారుడు [కొమురం భీమ్ చిత్రం]]
**కొమరంభీం జిల్లా,** తెలంగాణ రాష్ట్రంలోని, 33 జిల్లాలలో ఒకటి. ఈ జిల్లా 2016 అక్టోబరు 11న అవతరించింది.
 నిజాంకు వ్యతిరేకంగా పోరాడిన గిరిజనౌద్యమకారుడు కొమురం భీమ్ పేరు ఈ జిల్లాకు పెట్టబడింది. ఈ జిల్లా పరిపాలన కేంద్రం ఆసిఫాబాద్. ఈ జిల్లాలోని అన్ని మండలాలు పూర్వపు ఆదిలాబాద్ జిల్లాకు చెందినవి.

## పరిపాలనా విభాగాలు, నియోజక వర్గాలు

thumb|250x250px|కొమరం భీమ్ జిల్లా రెవెన్యూ డివిజన్లు.|alt=

ఈ జిల్లాలో 2 రెవెన్యూ డివిజన్లు (ఆసిఫాబాద్ రెవెన్యూ డివిజను కాగజ్‌నగర్), 15 మండలాలు, నిర్జన గ్రామాలు 17తో కలిపి 419 రెవెన్యూ గ్రామాలు ఉన్నాయి. పునర్య్వస్థీకరణలో మూడు కొత్త మండలాలు ఏర్పడ్డాయి.

### స్థానిక స్వపరిపాలన
thumb|alt=|250x250px|అసిఫాబాద్ రోడ్ రైల్వే స్టేషన్
జిల్లాలో ఏర్పడిన కొత్త పంచాయితీలతో కలుపుకొని 334 గ్రామ పంచాయితీలు ఉన్నాయి.

## గణాంక వివరాలు

కొమరంభీం జిల్లా విస్తీర్ణం: 4,878 చ.కి.మీ. కాగా, జనాభా: 5,92,831, అక్షరాస్యత: 52.62 శాతంగా ఉన్నాయి.

## జిల్లా లోని మండలాలు
పూర్వపు ఆదిలాబాదు జిల్లాకు చెందిన 12 పాత మండలాలు కాగా, 3 కొత్తగా ఏర్పడిన మండలాలు.
# సిర్పూర్ (యు) మండలం*
# లింగాపూర్ మండలం*
# జైనూర్ మండలం
# తిర్యాని మండలం
# ఆసిఫాబాద్ మండలం
# కెరమెరి మండలం
# వాంకిడి మండలం
# రెబ్బెన మండలం
# బెజ్జూర్‌ మండలం
# పెంచికలపేట్ మండలం*
# కాగజ్‌నగర్‌ మండలం
# కౌటల మండలం
# చింతల మానేపల్లి మండలం*
# దహేగాం మండలం
# సిర్పూర్ పట్టణ మండలం

గమనిక:* పునర్య్వస్థీకరణలో భాగంగా జిల్లాలో కొత్తగా ఏర్పడిన మండలాలు (3)

## దేవాలయాలు

*జంగుబాయి పుణ్యక్షేత్రం
*సద్గురు పూలాజీ బాబామఠం- జైనూర్
*ఈస్‌గావ్ శివమల్లన్న దేవాలయం
*టోంకినీ హనుమాన్ ఆలయం
*శంకర్ లొద్ది పుణ్యక్షేత్రం
*లింగాపూర్- జగదాంబ దేవి జాతర
*గంగాపూర్  బాలాజీ వెంకటేశ్వర స్వామి ఆలయం

## జలపాతాలు

*సప్తగుండాల జలపాతం

## దర్శనీయ ప్రదేశాలు

*కెరమెరి ఘాట్
*కొమరం భీమ్ ట్రైబల్ మ్యూజియం
*పాలరాపుగుట్ట - కాగజ్‌నగర్‌

## ప్రభుత్వ కార్యాలయాలు

# జిల్లా కలెక్టర్ కార్యాలయం 

## ఇవి కూడా చూడండి
* జిల్లా గ్రామాల జాబితా

## మూలాలు

## వెలుపలి లింకులు

వర్గం:తెలంగాణ జిల్లాలు
వర్గం:కొమరంభీం జిల్లా
వర్గం:వ్యక్తుల పేరుతో ఉన్న తెలంగాణ జిల్లాలు
వర్గం:వ్యక్తుల పేరుతో ఉన్న జిల్లాలు
పెద్దపల్లి జిల్లా

**పెద్దపల్లి జిల్లా,** తెలంగాణలోని 33 జిల్లాలలో ఒకటి.

2016 అక్టోబరు 11న జరిగిన పునర్య్వస్థీకరణలో ఈ జిల్లా కొత్తగా ఏర్పడింది.ఈ జిల్లాలోని అన్ని మండలాలు పూర్వపు కరీంనగర్ జిల్లాలోనివి.

## పరిపాలనా విభాగాలు, నియోజక వర్గాలు
thumb|250x250px|పెద్దపల్లి రైల్వే స్టేషన్
ఈ జిల్లాలో 2 రెవెన్యూ డివిజన్లు ( పెద్దపల్లి, మంథని,), 14 రెవెన్యూ మండలాలు, 215 రెవెన్యూ గ్రామాలు ఉన్నాయి.అందులో 8 నిర్జన గ్రామాలు. పునర్య్వస్థీకరణలో 3 కొత్త మండలాలు ఏర్పడ్డాయి. 
### స్థానిక స్వపరిపాలన
జిల్లాలో ఏర్పడిన కొత్త పంచాయితీలుతో కలుపుకొని 261 గ్రామ పంచాయితీలు ఉన్నాయి.

## జిల్లాలోని మండలాలు
 
# పెద్దపల్లి మండలం
# ఓదెల మండలం
# సుల్తానాబాద్ మండలం
# జూలపల్లి మండలం
#ఎలిగేడు మండలం
#ధర్మారం మండలం
# రామగుండం మండలం
# అంతర్గాం మండలం*
#పాలకుర్తి మండలం*
#శ్రీరాంపూర్ మండలం
#కమాన్‌పూర్ మండలం
# రామగిరి మండలం*
# మంథని మండలం
#ముత్తారం మండలం 

 
గమనిక:* పునర్య్వస్థీకరణలో భాగంగా జిల్లాలో కొత్తగా ఏర్పడిన మండలాలు (3)

## సరిహద్దులు

* ఉత్తరం= మంచిర్యాల
* తూర్పు=జయశంకర్ భూపాలపల్లి
* దక్షిణం= కరీంనగర్
* నైరుతి= కరీంనగర్
* పశ్చిమ= జగిత్యాల

## పర్యాటక ప్రదేశాలు
* గౌరీగుండాలు
* పెద్దపల్లి జిల్లాలోని జలపాతాలు
* రాఘవాపూర్ జలపాతం పెద్దపల్లి
*తెలంగాణ
## చారిత్రాక ప్రదేశాలు
1.ధూళి కట్ట బౌద్ధ స్తూపం-ఎలిగెడు మండలం

2.రామగిరి ఖిలా-రామగిరి మండలం
## దేవాలయాలు

* బుగ్గ రామస్వామి దేవాలయం- పాలకుర్తి
* జనగామ త్రిలింగేశ్వరాలయం-జనగామ
* శ్రీ మల్లికార్జున స్వామి ఆలయం- ఓదేల
* లక్ష్మీ నరసింహ స్వామి ఆలయం-కమాన్ పూర్
* లక్ష్మీ నరసింహస్వామి దేవాలయం (దేవునిపల్లి)

## కొండలు

* రామగిరి కొండలు
* పాండవ లంక కొండలు

## విశేషాలు
రామగుండం సూపర్ థర్మల్ విద్యుత్ కేంద్రం

## ఇవి కూడా చూడండి
* జిల్లా గ్రామాల జాబితా

## మూలాలు

## వెలుపలి లింకులు

వర్గం:తెలంగాణ జిల్లాలు
వర్గం:పెద్దపల్లి జిల్లా
దోనె ఆత్కూరు

**దోనె ఆత్కూరు**, కృష్ణా జిల్లా, విజయవాడ గ్రామీణ మండలానికి చెందిన రెవెన్యూయేతర గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి  ద్వారా ఉత్తర్వులు జారీ అయ్యాయి.
### కృష్ణా జిల్లాలోని మండలాలు, గ్రామాలు
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా ఉన్నది.   ఇబ్రహీంపట్నం మండలం మొత్తంతో పాటు అర్బన్ ప్రాంతం, ఉయ్యూరుతో పాటు అర్బన్ ఏరియా, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా,  జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం అనేవి ఉన్నాయి.
### విజయవాడ రూరల్ మండలం
విజయవాడ రూరల్ మండలంలోని ఎనికెపాడు, కుందావారి ఖండ్రిక, కొత్తూరు, గూడవల్లి, గొల్లపూడి, జక్కంపూడి,  తాడేపల్లి,  దోనె ఆత్కూరు,  నిడమానూరు, నున్న,  పాతపాడు, పైదూరుపాడు, ప్రసాదంపాడు,  ఫిర్యాది నైనవరం, బోడపాడు,  రామవరప్పాడు, రాయనపాడు, వేమవరం,  షహబాదు, సూరాయ పాలెం గ్రామాలు ఉన్నాయి.
## దోనె ఆత్కూరు వంటకాలు
ఆవకాయ, అరిసెలు, గోంగూర పచ్చడి, కాకినాడ ఖాజ, మసాలా దోశ, పాలతాళికలు, అప్పడములు, పూర్ణాలు, పూతరేకులు, పులిహోర, రసం, సాంబార్, సున్నిండలు, ఉలవచారు, రాగి సంగటి, గోంగూర మటన్, చేపల పులుసు, వడ, పాయసం, చక్కెర పొంగల్, బొబ్బట్లు, పెసరట్టు ఉప్మా, జంతికలు మొదలైన అనేక రకాలు వంటకాలలో కొన్ని దోనె ఆత్కూరు వంటకాలు నందు ఉన్నాయి.
## వ్యవసాయం
ఈ గ్రామంలో వ్యవసాయం చేసి పొగాకు, వరి, చెరకు, వేరుశెనగ ఎక్కువగా సాగు చేసే ప్రధానమైన పంటలు.
## పర్యాటక ప్రదేశాలు
దోనె ఆత్కూరు సమీపంలో ఉన్న పర్యాటక ప్రదేశాలు చాలానే ఉన్నాయి.  కనక దుర్గ ఆలయం-ఇంద్రకీలాద్రి, మంగళగిరి, బీసెంట్ రోడ్, ప్రకాశం బ్యారేజ్, ఉండవల్లి గుహలు, భవానీ ద్వీపం, రాజీవ్ గాంధీ పార్క్, కొండపల్లి కోట, సుబ్రహ్మణ్య స్వామి ఆలయం, గుణదల మేరీ మాతా పుణ్యక్షేత్రం, హజరత్‌బల్ మసీదు, లెనిన్ విగ్రహం, గుణదల (హిల్) కొండ, విక్టోరియా మ్యూజియం, రాధా కృష్ణ టెంపుల్ , పాపీ హిల్స్,  అక్కన్న, మాదన్న గుహలు, మహాత్మా గాంధీ హిల్స్  ఈ గ్రామానికి సమీపంలో ఉన్న ప్రధాన పర్యాటక ఆకర్షణలు.
## సమీప హోటల్స్
ఈ గ్రామంనకు సమీపములో విజయవాడ లోని గేట్‌వే హోటల్, ఫార్చ్యూన్ మురళి పార్క్, హోటల్ దక్షిణ గ్రాండ్,  హోటల్ శశి పారడైజ్, హోటల్ మార్గ్ క్రిష్ణయ్య, హోటల్ ఐలాపురం, హోటల్ కృష్ణ రెసిడెన్సీ,  హోటల్ మెడిసిటీ, హోటల్ గోల్డెన్ వే ఉన్నాయి.

## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
జగిత్యాల జిల్లా

**జగిత్యాల జిల్లా,** తెలంగాణలోని 33 జిల్లాలలో ఒకటి.శాతవాహనుల తొలి రాజధాని, జగ్గదేవుడు పేరు మీద జగిత్యాల పేరు వచ్చింది. 2016 అక్టోబరు 11న కొత్తగా అవతరించిన ఈ జిల్లాలో మూడు రెవెన్యూ డివిజన్లు (జగిత్యాల, మెట్‌పల్లి, కోరుట్ల), 20 మండలాలు, 286 రెవెన్యూ గ్రామాలు ఉన్నాయి. అందులో నాలుగు నిర్జన గ్రామాలు. ఈ జిల్లాలోని అన్ని మండలాలు మునుపటి కరీంనగర్ జిల్లాలోనివి. జగిత్యాల పట్టణం ఈ జిల్లా పరిపాలన కేంద్రం. జగిత్యాల జిల్లా విస్తీర్ణం: 3,043 చ.కి.మీ. కాగా, జనాభా: 9,83,414, అక్షరాస్యత: 54.53 శాతంగా ఉన్నాయి. జిల్లా వ్యాప్తంగా ఎక్కువ మంది గల్ఫ్ దేశాలకు, బొంబాయి ఇతర ప్రాంతాలకు వెళ్తున్నారు.

### స్థానిక స్వపరిపాలన
జిల్లాలో  ఏర్పడిన కొత్త పంచాయితీలతో కలుపుకొని 380 గ్రామ పంచాయితీలు ఉన్నాయి.

## జిల్లాలోని మండలాలు
#జగిత్యాల మండలం
#జగిత్యాల గ్రామీణ మండలం*
#రాయకల్ మండలం
#సారంగాపూర్ మండలం
#బీర్పూర్ మండలం*
#ధర్మపురి మండలం
#బుగ్గారం మండలం*
#పెగడపల్లి మండలం
#గొల్లపల్లి మండలం
#మల్యాల మండలం
#కొడిమ్యాల్ మండలం
#వెల్గటూరు మండలం
#కోరుట్ల మండలం
#మెట్‌పల్లి మండలం
#మల్లాపూర్ మండలం
#ఇబ్రహీంపట్నం మండలం
#మేడిపల్లి మండలం
#కత్లాపూర్ మండలం
#భీమారం మండలం*
#ఎండపల్లి మండలం*

గమనిక:* పునర్య్వస్థీకరణలో భాగంగా జిల్లాలో కొత్తగా ఏర్పడిన మండలాలు (5)
## దేవాలయాలు

* కొండగట్టు ఆంజనేయస్వామి దేవస్థానం
* వెంకటేశ్వర ఆలయం, అలీపూర్
* కోటేశ్వర స్వామి ఆలయం-కోటి లింగాల
* సాయి బాబా దేవాలయం-కోరుట్ల
* అష్టలక్ష్మి ఆలయం- కోరుట్ల
* ఎల్లమ్మ ఆలయం- వెల్లుల్ల
* ధర్మపురి లక్ష్మీనరసింహస్వామి ఆలయం
* వెంకటాపూర్
* పోలాస
* నల్లగొండ లక్ష్మినరసింహస్వామి దేవాలయం
* దుబ్బ రాజేశ్వరస్వామి దేవాలయం
* పెద్దాపురం మల్లన్న

● ఇస్కాన్ టెంపుల్
* నల్లపోచమ్మ ఆలయం మోహనరావుపేట
* సోమేశ్వరాలయం మల్లాపూర్
* మల్లన్నపేట దేవాలయం
* ద్వికోటి ద్వాదశ జ్యోతిర్లింగాలయం బుగ్గారం ఎక్స్ రోడ్

## జాతరలు
● కొండగట్టు - జాతర
## జిల్లాలో నదులు
● గోదావరి

## ఇవి కూడా చూడండి
* జిల్లా గ్రామాల జాబితా
## మండలానికి చెందిన వ్యక్తులు
* పుల్ల కార్తీక్

## మూలాలు

## వెలుపలి లింకులు

వర్గం:తెలంగాణ జిల్లాలు
వర్గం:జగిత్యాల జిల్లా
జయశంకర్ భూపాలపల్లి జిల్లా

**జయశంకర్ జిల్లా,** తెలంగాణలోని 33 జిల్లాలలో ఒకటి.

2016 అక్టోబరు 11న కొత్తగా అవతరించిన ఈ జిల్లాలో 2 రెవెన్యూ డివిజన్లు (భూపాలపల్లి, ములుగు), 11 మండలాలు, 574 రెవెన్యూ గ్రామాలు ఉన్నాయి. భూపాలపల్లి ఈ జిల్లా పరిపాలన కేంద్రంగా ఉంటుంది.. ఇప్పుడు భూపాలపల్లి జిల్లా నుండి ములుగు జిల్లాను వేరు చేయడం జరిగింది. ములుగు జిల్లాలో 9 మండలాలు ఉన్నాయి.జిల్లా విస్తీర్ణం: 6,175 చ.కి.మీ. కాగా, జనాభా: 7,05,054, అక్షరాస్యత: 60 శాతంగా ఉన్నాయి.

## జిల్లాలోని మండలాలు

* పునర్య్వస్థీకరణలో భాగంగా మొదట వరంగల్ జిల్లాలోని 13 పాతమండలాలు, కరీంనగర్ జిల్లాలోని 5 పాతమండలాలు, ఖమ్మం జిల్లాలోని 2 పాత మండలాలుతో ఈ జిల్లా ఏర్పడింది.
* ఆ తరువాత ఈ జిల్లాలోని ములుగు రెవెన్యూ డివిజను పరిధిలోని 9 మండలాలుతో ములుగు జిల్లా ఏర్పాటు చేయగా ఈ జిల్లాలో 11 మండలాలు ఉన్నవి.

#భూపాలపల్లి మండలం
# ఘనపూర్‌ మండలం
# రేగొండ మండలం
# మొగుళ్ళపల్లి మండలం
# చిట్యాల మండలం 
# టేకుమట్ల మండలం *
#మల్హర్రావు మండలం
# కాటారం మండలం 
# మహాదేవ్‌పూర్ మండలం 
# పల్మెల మండలం *
#ముత్తారం మండలం

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (2)
## ఇవి కూడా చూడండి
* జిల్లా గ్రామాల జాబితా

## మూలాలు


## వెలుపలి లింకులు

వర్గం:తెలంగాణ జిల్లాలు

వర్గం:జయశంకర్ భూపాలపల్లి జిల్లా
వర్గం:వ్యక్తుల పేరుతో ఉన్న తెలంగాణ జిల్లాలు
వర్గం:వ్యక్తుల పేరుతో ఉన్న జిల్లాలు
మహబూబాబాదు జిల్లా

thumb|మహబూబాబాదు జిల్లా కలెక్టర్ కార్యాలయం
**మహబూబాబాద్‌ జిల్లా,** తెలంగాణలోని 33 జిల్లాలలో ఒకటి.

2014లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వరంగల్ జిల్లా పరిధిలోనున్న మహబూబాబాద్ రెవెన్యూ డివిజన్ ను జిల్లా కేంద్రంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

2016 అక్టోబరు 11 న నూతనంగా అవతరించిన ఈ జిల్లాలో మహబూబాబాదు రెవెన్యూ డివిజను ఒకటి కాగా నూతనంగా ఏర్పాటైన తొర్రూరు రెవెన్యూ డివిజను రెండవది. మహబూబాబాద్ జిల్లాలో 16 మండలాలు ఉన్నాయి.ఈ జిల్లాలోని 16 మండలాలలో మొదటి 12 మండలాలు మునుపటి వరంగల్ జిల్లాకు చెందిన పాత మండలాలు కాగా, బయ్యారం, గార్ల రెండు ఖమ్మం జిల్లాకు చెందినవి. చివరి రెండు మండలాలు మహబూబాబాద్ రెవెన్యూ డివిజను పరిధిలో ఉన్న దంతాలపల్లి, నర్స్ంపేట రెవెన్యూ డివిజన్ పరిధిలో ఉన్న గంగారం రెండు నూతన మండలాలగా ఏర్పడ్డాయి.

## జిల్లాలోని మండలాలు
 
# మహబూబాబాద్ మండలం
# కురవి మండలం
# కేసముద్రం మండలం
# డోర్నకల్ మండలం
# గూడూరు మండలం
# కొత్తగూడ మండలం 
# చిన్నగూడూర్ మండలం* 
# తొర్రూర్ మండలం 
# నెల్లికుదురు మండలం 
# మరిపెడ మండలం
# నర్సింహులపేట మండలం 
# పెద్దవంగర మండలం*
# బయ్యారం మండలం 
# గార్ల మండలం
# దంతాలపల్లి మండలం*
# గంగారం మండలం* 
#ఇనుగుర్తి మండలం*
#సీరోల్ మండలం*

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (4)

## ఇవి కూడా చూడండి
* జిల్లా గ్రామాల జాబితా

## మూలాలు


## వెలుపలి లింకులు

వర్గం:తెలంగాణ జిల్లాలు
వర్గం:భారతదేశం లోని జిల్లాలు
వర్గం:మహబూబాబాదు జిల్లా
సూర్యాపేట జిల్లా

**సూర్యాపేట జిల్లా,** తెలంగాణలోని 33 జిల్లాలలో ఒకటి. 2016 అక్టోబరు 11 దసరా పండుగనాడు ఈ జిల్లా అవతరించింది. ఈ జిల్లాలో 2 రెవెన్యూ డివిజన్లు, 23 మండలాలు ఉన్నాయి.. సూర్యాపేట జిల్లాలో 279 గ్రామాలు ఉండగా.. 10,99,560 మంది జనాభా ఉన్నారు. జిల్లా విస్తీర్ణం 1415.68 చదరపు కిలోమీటర్లుగా ఉంది.65వ నెంబరు జాతీయ రహదారిపై ఉన్న సూర్యాపేట పట్టణం ఈ జిల్లా పరిపాలనకేంద్రంగా ఉంది. జిల్లాలో సూర్యాపేట, కోదాడ, హుజూర్ నగర్ అనే మూడు రెవెన్యూ డివిజన్లు ఉన్నాయి. ఈ జిల్లా నల్గొండ, ఖమ్మం, యాదాద్రి భువనగిరి, జనగాం, మహబూబాబాద్ జిల్లాలతోపాటు ఆంధ్రప్రదేశ్ రాష్ట్రంతో సరిహద్దులను పంచుకుంటుంది.

## భౌగోళికం

జిల్లా విస్తీర్ణం  గా ఉంది.

## జనాభా

2011 భారత జనగణన ప్రకారం ఈ జిల్లాలో 1,099,560 మంది జనాభా ఉన్నారు. 2011 లెక్కల ప్రకారం 83.28% మంది తెలుగు, 11.24% లంబాడి, 4.97% ఉర్దూ మొదటి భాషగలవారు ఉన్నారు.

## ముఖ్య పట్టణాలు
* కోదాడ
* హుజూర్‌నగర్
* నేరేడుచర్ల
* తిరుమలగిరి
* తుంగతుర్తి

## మార్కెటింగ్ యార్డు
రాష్ట్రంలోనే ముఖ్యమైన మార్కెటింగ్ యార్డు సూర్యాపేటలో ఉంది.

## జిల్లాలోని మండలాలు
thumb|సూర్యాపేట పట్టణ వీక్షణ చిత్రం
thumb|పిల్లలమర్రి దేవాలయం,సూర్యాపేట్

      
# ఆత్మకూరు (S) మండలం
# చివ్వెంల మండలం
# మోతే మండలం 
# జాజిరెడ్డిగూడెం మండలం
# నూతనకల్ మండలం
# పెన్‌పహాడ్ మండలం
# సూర్యాపేట మండలం
# తిరుమలగిరి మండలం
# తుంగతుర్తి మండలం
# గరిడేపల్లి మండలం
# నేరేడుచర్ల మండలం
# నాగారం మండలం *
# మద్దిరాల మండలం *
# పాలకీడు మండలం *
# చిలుకూరు మండలం
# హుజూర్‌నగర్ మండలం
# కోదాడ మండలం
# మట్టంపల్లి మండలం
# మేళ్లచెరువు మండలం
# మునగాల మండలం
# నడిగూడెం మండలం
# అనంతగిరి మండలం *
# చింతలపాలెం *

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (5)

## రవాణా సౌకర్యాలు
పుణే నుండి విజయవాడ వెళ్ళు జాతీయ రహదారి (సంఖ్య 65) ఈ జిల్లా గుండా వెళుతుంది.ఈ జిల్లాకు రైలుమార్గ సౌకర్యం లేదు.

## సంస్కృతి, పర్యాటకం
* లింగమంతుల స్వామి దేవాలయం - సూర్యాపేట నుండి 5 కి.మీ.
* శ్రీ పార్వతీ మహాదేవ నామేశ్వర దేవాలయం, చెన్నకేశవ స్వామి దేవాలయం, పిల్లలమర్రి - సూర్యాపేట నుండి 6 కి.మీ
* దండు మైసమ్మ దేవాలయం - సూర్యాపేట నుండి 12 కి.మీ
* శ్రీ ఉండ్రుగొండ లక్ష్మీనరసింహస్వామి దేవాలయం, ఉండ్రుగొండ - సూర్యాపేట నుండి 13 కి.మీ
* మూసీ రిజర్వాయర్ - సూర్యాపేట నుండి 27 కి.మీ
* ఫణిగిరి బౌద్ధ స్థలం - సూర్యాపేట నుండి 42 కి.మీ
* అనంతగిరి కొండ -  సూర్యాపేట నుండి 54 కి.మీ
* జనపాడు దర్గా - సూర్యాపేట నుండి 55 కి.మీ
* స్వయంబు శంభు లింగేశ్వర దేవాలయం, మేళ్లచెరువు - సూర్యాపేట నుండి 63 కి.మీ
* మట్టపల్లి శ్రీ లక్ష్మీ నరసింహ స్వామి దేవాలయం, మట్టపల్లి - సూర్యాపేట నుండి 80 కి.మీ

## జిల్లా ప్రముఖులు
# సినీ నటులు కాంతారావు, ప్రభాకర్ రెడ్డి, వేణు మాధవ్ సూర్యాపేట జిల్లాకు చెందినవారు. 
# ఆర్మీ కల్నల్, మహా వీర్ చక్ర అవార్డు గ్రహీత బి. సంతోష్ బాబు (గల్వాన్ వ్యాలీ ఘర్షణలో మరణించాడు)

## ఇవి కూడా చూడండి
* జిల్లా గ్రామాల జాబితా

## మూలాలు

## వెలుపలి లంకెలు

వర్గం:తెలంగాణ జిల్లాలు
వర్గం:సూర్యాపేట జిల్లా
వనపర్తి జిల్లా

వనపర్తి జిల్లా, తెలంగాణలోని 33 జిల్లాలలో ఒకటి.వనపర్తి జిల్లా, 2016 అక్టోబరు 11న ప్రారంభించబడింది. 
కొత్తగా ఏర్పడిన ఈ జిల్లాలో వనపర్తి  రెవెన్యూ డివిజన్ కేంధ్రం. జిల్లాలో 14 మండలాలు ఉన్నాయి. 1948 వరకు సంస్థాన కేంద్రంగా పనిచేసిన వనపర్తి పట్టణం ఈ జిల్లా పరిపాలన కేంద్రంగా మారింది. ఇందులోని అన్ని మండలాలు మునుపటి మహబూబ్‌నగర్ జిల్లా పరిధిలోనివే.

## జిల్లాలోని మండలాలు
      
# వనపర్తి మండలం 
# గోపాలపేట మండలం 
# రేవల్లి మండలం * 
# పెద్దమందడి మండలం
# ఘన్‌పూర్ మండలం 
# పాన్‌గల్‌ మండలం 
# పెబ్బేరు మండలం
# శ్రీరంగాపూర్ మండలం *
# వీపన్‌గండ్ల మండలం
# చిన్నంబావి మండలం *
# కొత్తకోట మండలం 
# మదనాపూర్ మండలం *
# ఆత్మకూరు మండలం 
# అమరచింత మండలం *
# ఏదుల మండలం *

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (5)

## రవాణా సౌకర్యాలు
దేశంలో అతిపొడవైన జాతీయ రహదారి 44 జిల్లా గుండా వెళ్తుంది. పెబ్బేరు, కొత్తకోట ఈ జాతీయ రహదారిపై ఉన్న ముఖ్య పట్టణాలు. 

## దర్శనీయ ప్రాంతాలు

* శ్రీ కృష్ణదేవరాయ ప్యాలస్
* తిరుమలయ్య గుట్ట ఫారెస్టు ఎకో పార్కు
* శ్రీ వెంకటేశ్వర స్వామి దేవాలయం

* శ్రీరంగాపూర్ రంగనాయకస్వామి దేవాలయం
* ఘన్‌పూర్ కోట  
* బుద్దారం గండి ఆంజనేయస్వామి

* ఏదుల ఎర్రగట్టు ఆంజనేయస్వామి

## జిల్లా ప్రముఖులు

# సింగిరెడ్డి నిరంజన్‌ రెడ్డి:  రాజకీయ నాయకుడు
# రావుల చంద్రశేఖర్ రెడ్డి: రాజకీయ నాయకుడు
# జిల్లెల చిన్నారెడ్డి: రాజకీయ నాయకుడు
# వంగీపురం నీరజాదేవి: కూచిపూడి నృత్యకారిణి
#కిరణ్ రావు: ఇండియన్ ఫిల్మ్ ప్రొడ్యూసర్

## ఇవి కూడా చూడండి
* వనపర్తి జిల్లా గ్రామాల జాబితా

## మూలాలు

## వెలుపలి లింకులు

వర్గం:తెలంగాణ జిల్లాలు
వర్గం:వనపర్తి జిల్లా